4. ΒΑΣΙΛΙΚΟΝ ΔΙΑΤΑΓΜΑ της 19/26 Σεπτ. 1950 (ΦΕΚ Α΄ 213)  Περί του τρόπου εισαγωγής εις Πρεβεντόριον των δεομένων Πρεβεντοριακής περιθάλψεως.  Έχοντες υπ’ όψιν: 1)Τα άρθρ. 1 παρ. 4 και 6 παρ. 2 και 3 του Ν.Δ. 478/47 «περί Πρεβεντορίων», 2)Την από 19 Μαΐου ε.έ. σύμφωνον γνώμην του Συμβουλίου Μητρότητος και Παιδικών Ηλικιών, 3)Την υπ’ αριθ. 299 γνωμοδότησιν του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-1.Η περίθαλψις εν Πρεβεντορίω των δεομένων τοιαύτης παιδίων, παρέχεται δωρεάν εις τα τέκνα των αποδεδειγμένως απόρων, της απορίας λογιζομένης ως πραγματικής αδυναμίας της οικογενείας να αναλάβη η ιδία την Πρεβεντοριακήν περίθαλψιν λόγω περιωρισμένου εισοδήματος, προτιμωμένων εις πάσαν ιατρικώς ομοειδή περίπτωσιν, των σχετικώς απορωτέρων. Άρθρ.2.-«Ι.Δια την εισαγωγήν εις Πρεβεντόριον απαιτούνται τα κάτωθι δικαιολογητικά: α)Αίτησις προς την Διοίκησιν του Πρεβεντορίου δεόντως υπογεγραμμένη.                   (Αντί της σελ. 187(α) Σελ. 187(β) Τεύχος 562-Σελ. 131 Πρεβεντόρια 35.Δ.λ.4   706 «β)Πρόσφατος βεβαίωσις περί του θετικού αποτελέσματος της φυματινοαντιδράσεως και των κλινικών και ακτινολογικών ευρημάτων, μικροβιολογικής εξετάσεως των πτυέλων κατά την κρίσιν του ιατρού του Πρεβεντορίου και καρδιοπαθείας συνεπεία ρευματισμών. Η φυματινοαντίδρασις δέον να εκτελήται υπό ιατρών Δημοσίων Ιδρυμάτων και εν ελλείψει τούτων υπό ιδιωτών ιατρών φυματολόγων ή παιδιάτρων ή παθολόγων ή Γενικής ιατρικής ειδικώς οριζομένων υπό της οικείας Νομαρχίας, αι δε λοιπαί εξετάσεις υπό ιατρών Δημοσίων ή Δημοσίου Δικαίου Ιδρυμάτων, οριζομένων ωσαύτως υπό της οικείας Νομαρχίας». Το εδάφ. β΄ αντικατεστάθη ως άνω δια του Π.Δ. 13 της 24 Δεκ. 1974/16 Ιαν. 1975 (ΦΕΚ Α΄ 5). γ)Έκθεσις περί της οικογενειακής καταστάσεως του εισακτέου παιδίου, εν η να διαλαμβάνεται παν στοιχείον επιτοπίως ηλεγμένον, περί της οικονομικής και υγιεινής καταστάσεως των μελών της οικογενείας, του χώρου και της υγιεινότητος της κατοικίας, των ενδείξεων της εισαγωγής εις Πρεβεντόριον, ως και η ηλικία του προς εισαγωγήν παιδίου. Η έκθεσις αύτη συντάσσεται υπό της αρμοδίας Κοινωνικής Υπηρεσίας». Η παρ. 1 τροποποιηθείσα δια του Β.Δ/τος της 22/29 Νοεμ. 1951 (ΦΕΚ Α΄ 309) αντικατεστάθη ως άνω δια του Β.Δ. 684 της 21 Οκτ./8 Νοεμ. 1972 (ΦΕΚ Α΄ 195). ΙΙ.Βάσει των προσαγομένων στοιχείων και κατόπιν ελέγχου υπό του ιατρού του Πρεβεντορίου, εκδίδεται παρ’ αυτού εισιτήριον εισαγωγής, μετ’ ητιολογημένης εγγράφου εκθέσεως δια τα έχοντα ανάγκην αμέσου εισαγωγής παιδία, φέρον και τον αύξοντα αριθμόν ον έλαβεν η καταχωρηθείσα αίτησις εις το βιβλίον εισακτέων. «Το εισιτήριον προσυπογράφεται και παρά του Προέδρου του Διοικητικού Συμβουλίου και τούτου απουσιάζοντος ή κωλυομένου υπό του νομίμου αυτού αναπληρωτού». Το εντός « » εδάφιον αντικατεστάθη ως άνω δια του αυτού ως άνω Β.Δ. 22/29 Νοεμ. 1951. Άρθρ.3.-1.Η διάρκεια της διαμονής εν τω Πρεβεντορίω δεν δύναται να είναι ανωτέρα των τεσσάρων μηνών. Εις εξαιρετικάς όμως περιπτώσεις και κατόπιν υπευθύνου και ητιολογημένης εγγράφου εκθέσεως υπό του ιατρού του ιδρύματος προς το Διοικητικόν Συμβούλιον τούτου δύναται να παρατείνεται η διαμονή εκάστοτε επί δίμηνον εισέτι, εν ουδεμιά όμως περιπτώσει να υπερβή συνολικώς τους εννέα μήνας.  Σελ. 188(β) Τεύχος 562-Σελ. 132 «2.Ο εξελθών του Πρεβεντορίου δεν δύναται να γίνη δεκτός εκ νέου εις αυτό, οσοσδήποτε και αν παρήλθε χρόνος από της εξόδου, εκτός εξαιρετικής περιπτώσεως δεόντως ητιολογημένης υπό Επιτροπής, αποτελουμένης δι’ έκαστον Πρεβεντόριον υπό του ιατρού του Πρεβεντορίου και εκ δύο ιατρών, Δημοσίων ή Δημοσίου Δικαίου Ιδρυμάτων Δημοσίας αντιλήψεως, οριζομένων επί θητεία ενός έτους μετά των αναπληρωτών των υπό του οικείου Νομιάτρου. Τας Επιτροπάς δια τα εις την περιφέρειαν της τέως Διοικήσεως Πρωτευούσης λειτουργούντα Πρεβεντόρια ορίζει ο Υπουργός Κοινωνικής Προνοίας, κατόπιν συμφώνου γνώμης του Συμβουλίου Προστασίας Μητρότητος και παιδικής ηλικίας. Ο εκ νέου συμφώνως τη διαδικασία ταύτη εισαγόμενος υποχρεούται να εισέλθη εις το Πρεβεντόριον εις ο και πρότερον περιεθάλπη εκτός εάν τούτο δεν διαθέτει ελευθέραν κλίνην, οπότε εισάγεται εις έτερον. Εις περίπτωσιν καθ’ ην ο αιτούμενος την εκ νέου εισαγωγήν μετώκησεν εις άλλην Διοικητικήν περιφέρειαν, εις ην λειτουργεί Πρεβεντόριον εισάγεται εις τούτο αφού προηγουμένως εξετασθή παρά της οικείας Επιτροπής του Πρεβεντορίου της κατοικίας του, κατόπιν προσαγωγής αντιγράφου φύλλου της αρχικής Πρεβεντοριακής Περιθάλψεώς του, όπερ υποχρεωτικώς χορηγείται υπό του Πρεβεντορίου εις ο έτυχεν προηγουμένως Πρεβεντοριακής περιθάλψεως». Η παρ. 2 αντικατεστάθη ως άνω δια του Β.Δ. 22/29 Νοεμ. 1951. Άρθρ.4.-Παράβασις των διατάξεων του παρόντος συνεπάγεται καταλογισμόν εις τον υπεύθυνον της δαπάνης εις ην υπεβλήθη το ίδρυμα εκ της παραλείψεως ή αντικανονικής ή παρανόμου ενεργείας του, βεβαιούται δε αύτη ως έσοδον του οικείου ιδρύματος, συμφώνως προς τας διατάξεις του Α.Ν. 1773/42 ως ούτος ετροποποιήθη υπό του Α.Ν. 509/43 και εισπράττεται κατά τας διατάξεις του Νόμου περί δημοσίων εσόδων. Εις τον αυτόν επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος.    35.Δ.λ.4 Πρεβεντόρια   707  